Anu Realo

Anu Realo (sündinud 15. veebruaril 1971) on Warwicki Ülikooli professor,  Eesti Teaduste Akadeemia liige (alates 2018).

Ta on pälvinud Valgetähe IV klassi teenetemärgi.

Haridus- ja töökäik
Anu Realo omandas Tartu Ülikoolis 1993. aastal diplomi sotsioloogia erialal (cum laude), 1995. aastal teadusmagistri (MSc) kraadi psühholoogia erialal (cum laude) ning 1999. aastal filosoofiadoktori (PhD) kraadi psühholoogia erialal (summa cum laude). Aastatel 2000–2002 õppis ta järeldoktorantuuris Leuveni Ülikoolis Belgias. Anu Realo on pikka aega olnud seotud Taru ülikooli psühholoogia osakonnaga, kus ta aastatel 1993−1995 oli uurimistöö assistent, 1995−1999 lektor, teadur, 1999−2003 isiksusepsühholoogia dotsent. Aastatel 2003−2012 oli ta psühholoogia instituudi vanemteadur, 2014−2019 isiksuse ja sotsiaalpsühholoogia professor ning 2019−2021 isiksusepsühholoogia peaspetsialist. Perioodil 2013 kuni 2015 töötas Eesti Teaduste Akadeemia uurija-professorina ning aastatel 2014 kuni 2019 Tartu Ülikooli isiksuse- ja sotsiaalpsühholoogia professorina. 

Alates 2016. aastast on ta Warwicki ülikooli (Ühendkuningriik) professor.

Eesti teaduste akadeemia liikmeks valiti Anu Realo 2018. aastal kultuuriteaduste alal.

Töötanud õppejõu ja külalisteadlasena lisaks veel Venemaal (2011, 2012), Šveitsis (2010), Hollandis (2005; 2014–2015), Belgias (2004), Soomes (1997, 2002), Rootsis (2002) ja Islandil (1998, 1999, 2000).

Teadustöö põhisuunad 
Isiksus ja  isiksuse seadumused, emotsionaalne kogemus, individualism-kollektivism, sotsiaalne kapital, subjektiivne heaolu. Tema hiljutised teadustööd hõlmavad ka kultuuri ja geenide mõju isiksuse kujunemisele.

Aastatel 2018 kuni 2020 oli Anu Realo Euroopa isiksusepsühholoogia assotsiatsiooni asepresidendipresident, 2020 valiti ta selle presidendiks.

Ajakirjade toimetamine
2017– ... European Journal of Personality, toimetuskolleegiumi liige
2012–2016 European Journal of Personality, asetoimetaja
2009–2013 "Journal of Individual Differences", asetoimetaja
2014– ... International Journal of Psychology, toimetuskolleegiumi liige
2011– ... International Perspectives in Psychology: Research, Practice, Consultation, toimetuskolleegiumi liige
2009–2015 Journal of Research in Personality, toimetuskolleegiumi liige
2006– ... Journal of Cross-Cultural Psychology, toimetuskolleegiumi liige

Raamatud
2003 Allik, J., Realo, A., & Konstabel, K. (toim). Isiksusepsühholoogia. Tartu: Tartu Ülikooli Kirjastus. ISBN 9985567323
2004 Valk, A., & Realo, A. (koost). Eesti ja eestlased teiste rahvuste peeglis. Tartu: Tartu Ülikooli Kirjastus. ISBN 9985569628
2011 Mõttus, R., Allik, J., & Realo, A. Intelligentsuse psühholoogia. Tartu: Tartu Ülikooli Kirjastus. ISBN 9789949196692
2013 Täht, K., Harro, J., Must, O., Realo, A. (toim). Kõrgkool ja psühholoogia. Tartu: Tartu Ülikool.  ISBN 9789985407776
2019 Realo, A. (toim). In praise of an inquisitive mind: A Festschrift in honor of Jüri Allik on the occasion of his 70th birthday. Tartu: Tartu Ülikooli Kirjastus. ISBN  9789949779970

Olulisemad publikatsioonid
Allik, J., Realo, A., & McCrae, R. R. (2012). Universality of the Five-Factor Model of Personality. In T. A. Widiger and P. T. Costa, Jr. (Eds). Personality disorders and the Five Factor model (3rd ed.) (pp. 61–74). Washington, DC: American Psychological Association
Gelfand, M. J., Raver, J. L., Nishii, L., Leslie, L. M., Lun, J., Lim, B. C., /…/ Realo, A., /…/ & Yamaguchi, S. (2011). Differences between tight and loose cultures: A 33-nation study. Science, 332, 1100–1104
Realo, A., & Dobewall, H. (2011). Does life satisfaction change with age? A Comparison of Estonia, Finland, Latvia, and Sweden. // Journal of Research in Personality, 45, 297–308
Realo, A., Allik, J., Lönnqvist, J.-E., Verkasalo, M., Kwiatkowska, A., Kööts, L., Kütt, M., Barkauskiene, R., Laurinavicius, A., Karpinski, K., Kolyshko, A., Sebre, S., & Renge, V. (2009). Mechanisms of the national character stereotype: How people in six neighboring countries of Russia describe themselves and the typical Russian. // European Journal of Personality, 23, 229–249
Schmitt, D., Realo, A., Voracek, M, & Allik, J. (2008). Why can’t a man be more like a woman? Sex differences in Big Five personality traits across 55 cultures. // Journal of Personality and Social Psychology, 94, 168–182
Kuppens, P., Realo, A., & Diener, E. (2008). The role of emotions in life satisfaction judgments across cultures. // Journal of Personality and Social Psychology, 95, 66–75
Allik, J., & Realo, A. (2004). Individualism-collectivism and social capital. // Journal of Cross-Cultural Psychology, 35, 29–49
Realo, A. (2003). Comparison of public and academic discourses: Estonian individualism and collectivism revisited. // Culture & Psychology, 9, 47–77
Gelfand, M. J., & Realo, A. (1999). Individualism-collectivism and accountability in intergroup negotiations. // Journal of Applied Psychology, 84, 721–736
Realo, A., Allik, J., & Vadi, M. (1997). The hierarchical structure of collectivism. // Journal of Research in Personality, 31, 93–116

Isiklikku 
Tema abikaasa on psühholoog Jüri Allik, kellega koos on ta läbi viinud mitmeid uurimistöid isiksusepsühholoogia alal.

Tunnustus
2010 Eesti Vabariigi teaduspreemia sotsiaalteaduste alal uurimuste tsükli "Isiksus ja sterotüübid kultuuridevahelises perspektiivis" eest.
2016 Valgetähe IV klassi teenetemärk

Viited

Kirjandus 
Tatrik, K. Tippteadlane Anu Realo: olen tippu jõudmiseks 10 000 tundi tööd teinud. - Novaator, 22.07.2015

Välislingid

 Anu Realo Eesti Teaduste Akadeemia kodulehel

Anu Realo, MSc PhD (Professor) Warwicki Ülikool

Eesti psühholoogid
Tartu Ülikooli sotsiaalteaduste valdkonna professorid
Eesti Teaduste Akadeemia liikmed
Tartu Ülikooli filosoofiateaduskonna vilistlased
Valgetähe IV klassi teenetemärgi kavalerid
Sündinud 1971